На основу члана 71. Закона о Високом образовању (Сл. Гл.Р.С. бр. 73/10, 104/11, 84/12, 108/13 и 44/15) и члана 57. Статута Универзитета у Источном Сарајеву, члана 4. и члана 6. став 1. Правилника о поступку и условима избора академског особља Универзитета у Источном Сарајеву, Наставно-научно веће Филозофског факултета Пале именовало је Комисију за писање Извештаја по расписаном конкурсу, објављеном у дневном листу „Глас Српске“ од 01. 06. 2016. године, за избор у звање ванредног професора за ужу научну област Регионална географија и ужу област образовања Регионална географија.

Комисија је у следећем саставу:

1. Др Дејан Шабић*,* редовни професор, Регионална географија, Универзитет у Београду, Географски факултет, (председник),
2. Др Миленко Живковић,ванредни професор, Регионална географија, Универзитета у Бањој Луци, Природно-математички факултет, (члан) и
3. Др Горан Јовић*,* редовни професор, Туристичка географија, Универзитет у Источном Сарајеву, Филозофски факултет (члан);

Сви елементи садржани у конкурсном материјалу наведеног кандидата, који су релевантни за избор, садржани су у нашем извештају.

И З В Ј Е Ш Т А Ј

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ ВАНРЕДНОГ ПРОФЕСОРА**

**I ПОДАЦИ О КОНКУРСУ**

Конкурс објављен:

Ужа научна област: Регионална географија

Назив факултета: Филозофски факултет Пале

Број кандидата који се бирају: један (1)

Број пријављених кандидата:

**II ПОДАЦИ О КАНДИДАТИМА**

Први кандидат

1. **Основни биографски подаци**

Име, средње име и презиме: Горан, Васо, Мутабџија

Датум и мјесто рођења: 23. 09. 1962. Сарајево

Установе у којима је био запослен: ОШ «Благоје Паровић» Сарајево 1988-89., наставник географије

ВВГ «Маршал Тито» Мостар 1990-92., професор географије

ОШ «Алекса Шантић» 1997-99., Српска Илиџа, наставник географије

Филозофски факултет Пале, 1999-2004. асистент-виши асистент

Дирекција за цивилно ваздухопловсво БиХ, Сарајево 2004-09., стручни савјетник за ваздухопловну метеорологију

Филозофски факултет Пале, 2009-13. доцент

Влада Републике Српске, 2013-14., министар образовања и културе

Филозофски факултет Пале, 2014.

Звања/ радна мјеста: доцент

Научна/умјетничка област: географија

Чланство у научним и стручним

организацијама или удружењима*:* Географско друштво Републике Српске*,*

*Regional Science Association*

1. **Биографија, дипломе и звања**

Основне студије (студије првог циклуса):

Назив институције: Природио-математички факултет

Мјесто и година завршетка: Сарајево, 1986.

Постдипломске студије (студије другог циклуса):

Назив институције: Природио-математички факултет

Мјесто и година завршетка: Бања Лука, 2001.

Назив магистарског рада: Економскогеографске промјене у дијелу Српског Сарајева (Српска Илиџа и Српско Ново Сарајево)

Ужа научна/умјетничка област: Регионална географија

Докторат (студије трећег циклуса):

Назив институције: Географски факултет

Мјесто и година завршетка: Београд, 2008.

Назив дисертације: Просторно-функцијски односи у брдско-планинским подручјима Републике Српске на примјеру Сарајевско- романијске регије

Ужа научна/умјетничка област: Просторно планирање

Претходни избори у наставна и научна звања (институција, звање и период):

Филозофски факултет Пале, асистент, 1999-2001.

Филозофски факултет Пале, виши асистент, 2001-2005.

Филозофски факултет Пале, доцент, 2009-2016.

1. **Научна дјелатност кандидата**

1. Радови прије последњег избора

-Мутабџија 1998: Г. Мутабџија, Српско Сарајево-функције града данас и сутра, *Република Српска у Дејтонским границама*, Бања Лука: Географско друштво Републике Српске.

-Мутабџија 1998: Г. Мутабџија, Српско Сарајево-одакле и куда, *Гласник,* Географско друштво Републике Српске, Бања Лука.

-Мутабџија 2000: Г. Мутабџија, Миграције становништва Српског Сарајева, *Радови*, 2, Филозофски факултет, Пале, 377-391.

-Мутабџија 2001: Г. Мутабџија, Добриња-примјер неадекватног међуентитетског разграничења и промјене функција граница, *Радови*, 3-4, Филозофски факултет, Пале, 429-440.

-Мутабџија 2004: Г. Мутабџија, Нове тенденције у Европском систему контроле летења и њихов утицај на развој цивилног ваздухопловства у БиХ, *Радови,* 6-7, Филозофски факултет, Пале,

-Мутабџија 2006: Г. Мутабџија, Тенденција природног кретања становништва у брдско-планинским предјелима Републике Српске, *Радови,* 8, Филозофски факултет, Пале,

-Мутабџија 2006: Г. Мутабџија, Просторно-функционална организација Источног Сарајева, *1. конгрес српских географа*, Сокобања: Српско географско друштво,

-Мутабџија 2007: Г. Мутабџија, Ваздушни саобраћај у БиХ-перспективе и ограничења, *Србија и Република Српска у регионалним интеграцијама*, Требиње: Географско друштво Републике Српске,

-Мутабџија 2007: Г. Мутабџија, Осовине развоја Републике Српске као детерминанте просторно-функционалних веза унутар Сарајевско-романијске регије, *Радови, 9-2*, Филозофски факултет, Пале:

2. Радови послије последњег избора

**I: Научна књига/монографија**

-Мутабџија 2016: Г. Мутабџија, Европски изазови-од географских ка иновативним регијама, Источно Сарајево: Завод за издавање уџбеника и наставних средстава,

Главни закључци ове књиге односе се на препознавање процеса снажне друштвеногеографскe трансформације Eвропe током протеклих 25 година, прије свега, њене анализе и назнака посљедица таквих промјена. За аутора, то је видљиво на бројним примјерима, од некадашњих чврстих граница географских регија које су данас флуидне и

преобликоване под утицајем Нове културне географије, па до инвентивности регија и градова. Она је остварена на принципима креативне деструкције, а која је креирала нову регионалну структуру (груписање успјешних регија) која превазилази националне оквире („пентагон“) и која представља путоказ за остале регије. Други закључак се односи на идентификацију и појашњење паралелних процеса који озбиљно угрожавају европску економску, еколошку и демографску стабилност. Он изводи и посредни закључак који се односи на статус и перспективу регије „Западни Балкан“, за коју каже да је заокупљена проблемима „историјског свијета“ и да не уочава тежину ситуације у којој се налази. Аутор наводи да већ један вијек, овај континент није свјетски лидер у погледу друштвеног богатства, политичке моћи и технолошке супериорности, па су политике развоја ЕУ засноване на идеји изградње друштва знања, као основе на којој би ЕУ требала поново постати најконкурентнија привреда у Свијету. Нова економска географија је потврдила идеју да повећани приноси доводе до повећања агломерација и раста богатих регија и њихове дивергенције према сиромашним регијама. Заједничко свим овим доприносима јесте одмицање од националне државе као главног актера развоја, и фокус на локалне и регионалне актере, као могуће носиоце развојних процеса. Уочљива је економска поларизација на богате (центар, сјевер, запад) и сиромашне регије (исток и југ), у којима је и мањи степен иновативности. Иновације генеришу и одржавају конкурентност земље, повећавају могућности њене привреде да иновира и унапређује привредни раст. Приступ иновацијама укључује освајање и примјену нових технологија и нових производа и блиско су повезане са унапређењем вјештина, компетенција и знања. У свјетлу ове поларизације, настаје нова развојна парадигма која повезује економију и културу, а прихвата економске, културне, технолошке и социјалне аспекте развоја на макро и микро нивоу. Централна новост у овој парадигми је чињеница да креативност, знање и приступ информацијама се све више препознају као моћни покретачи привредног раста и промовишу развој у глобализованом свијету. Друго крупно питање за аутора је борба против климатских промјена и очување биодиверзитета. Ови процеси се манифестују у широком дијапазону од природних несрећа (клизишта, поплаве, пожари, суше) до топљења леда на Арктику и миграције становништва изазваних овим феноменима. Нарушавање биодиверзитета европског простора, прије свега његове екосистемске разноврсности, посљедица је промјене станишта, уношења алохтоних врста, загађивања, популационог раста и претјеране експоатације. У овом сегменту је озбиљан изазов за Европу, како смањити емисију штетних гасова, а задржати ниво енергетске безбједности. Лежишта плина и нафте се налазе на ЕУ периферији (сјевер, исток, југ) и постоји врло висок степен зависности европског енергетског тржишта, а даље коришћење нуклеарне енергије нема подршку јавности и у фази гашења су бројне НЕ од Италије до Шведске. Политичко-географски процеси који се одвијају на ЕУ периферији, указују на оштру поларизацију, с једне стране краткорочних економских интереса ЕУ, а са друге стране, покушај „периферије“ да преко енергената постане дио „Клуба ЕУ28+“. Једини дио „периферије“ који нема ту „ексклузивну улазницу“ је Западни Балкан. Трећи важан сегмент за аутора представљају савремени проблеми становништва, који су видљиви кроз процесе старења, неравномјерног размјештаја и културолошко-цивилизацијске поларизације изазване снажним имигрантским таласом и њиховим неадекватним социјалним укључивањем у нове средине. Медијална старост европског становништва је 42 године и већ се осјећа недостатак квалификоване радне снаге. То за посљедицу има повећање контингента старог становништва који исцрпљује пензијске и социјалне фондове, па Индекс зависности старења у ЕУ27 износи 25%, при чему је у Италији и Њемачкој 30%, а у Турској је свега 10%. С друге стране, у европским друштвима се повећава учешће миграната у укупној популацији, који углавном, остају затворени унутар својих етно-религиозних заједница и показују одсуство жеље за „melting pot“. Углавном негативан природни прираштај се компензује кроз јаку међународну имиграцију и повећани фертилитет у имигрантским заједницама, па је само у 2013. однос износио 20:1 у корист имигрината.

Књига има 405 страница и подјењена је на два дијела, десет поглавља и тридесет одјељака. Први дио се односи на Регионално-географске изазове (Методолошки оквир, Природногеографски и Друштвеногеографски изазови, Социјалне и економске кохезије и Основа регионалне политике ЕУ). Други дио се зове Европа регија-природа, цивилизације, функционалност простора у којем је обрадио пет основних регија Европе (Запад, Сјевер, Центар, Југ и Исток) кроз идентичне одјељке (Природне различитости, Општецивилизацијски оквир и Просторно-функционални процеси). На крају књиге је аутор приредио резиме, садржајне додатке који статистички употпуњују закључке изнесене у раду, списак коришћене литературе, попис графичких садржаја, индекс географских појмова и индекс имена.

**II: Научни радови**

-Мутабџија 2010: Г. Мутабџија, Стратегија регионалног развоја Републике Српске- концептуалне основе, *Територијални аспект развоја Србије и суседних земаља*, Дивчибаре: Географски факултет, Београд.

У овом раду аутор је дао приказ основних циљева и принципа стратегије регионалног развоја, а који су засновани на основним поставкама европске политике регионалног развоја. На бази анализе просторне дистрибуције становништва и његове густине становања, административне подјеле на мезорегије и примјене вишекритерујумског индикатора привредне развијености општина, уочио је даље увећање друштвено-економских разлика између низијских и брдско-планинских подручја. Полазни елемент будуће стратегије, према аутору, треба бити територијална организација БиХ/РС према *NUTS* стандардима, а циљана помоћ неразвијеним заједницама *LAU 1* и *LAU 2* нивоа. У одсуству валидних статистичких показатеља, понуђена је нова територијална организација мезорегионалних цјелина, поједностављење критеријума за одређивање нивоа економске развијености општина и алгоритам расподјеле помоћи најугроженијим локалним заједницама.

-Бањанин, Дракулић, Драшковић, Мутабџија 2010: М. Бањанин, Г. Дракулић, Б. Драшковић, Г. Мутабџија, Mоделовање интероперабилности инфо-ком инфраструктуре агилних система и просторне информационе инфраструктуре ресурса питке воде у Републици Сепској, Радови, 12-2, Филозофски факултет, Пале, 57-74.

Ово је рад више аутора различитих специјалности, а у циљу истраживања развоја међузависности информационо-комуникационе инфраструктуре појединих система за водоснабдевање у Републици Српској. Тај развој аутори базирају на принципу постизања веће економске ефикасности, оперативне готовости, функционалне подобности и поузданости различитих техничких, технолошких, пословних и других агилних система. Закључују да су релевантни подаци у систему водоснабдевања РС смјештени на различитим локацијама и у различитим моделима података, па ефикасно управљање ресурсима питке воде може бити постигнуто само кроз употребу аутентичних регистара за складиштење кључних података који су интероперабилни и доступни за интеграцију и вишеструку употребу.

-Мутабџија 2011: Г. Мутабџија, Југоисток Републике Српске-географски проблеми, *Наука и идентитет*, 6-2, Пале: Филозофски факултет, 741-750.

Кроз анализу географских и економско-социјалних карактеристика ове регије, аутор указује на потребу да Република Српска у домену вођења економске и регионалне политике уважи постојање ових изразито великих разлика које могу репродуковати даљње разлике. На основу неповољних популацијско-демографских процеса, хијерархије урбаних центара и њихове просторне димензије, аутор закључује да у овој регији доминирају асиметрични урбани подсистеми са неправилним обиљежјима, а који су карактеристични за недовољно развијене просторе. Преко анализе правца пружања и квантитативно-квалитативних одредница осовина развоја, аутор апострофира да су структурни проблеми ове регије везани за смањење броја становника, његов неравномјеран размјештај, неправилности и слабости у систему урбаних насеља, неадекватну инфраструктуру, а изнад свега, низак ниво укупне привредне активности.

-Мутабџија 2011: Г. Мутабџија, Регионална политика: допринос одрживом развоју руралних подручја Републике Српске, *Трећи конгрес Српских географа*, Бања Лука: Географског друштва Републике Српске, Српскогеографско друштво, ПМФ Бања Лука, Географски факултет Београд, 703-708.

У овом раду аутор говори о значају регионалне политике за превазилажење проблема изазваних неједнаким економско-социјалним развојем руралних подручја Републике Српске. У првом дијелу рада он појашњава терминолошко-методолошке одреднице везане за регионални развој, дефинисање и издвајање руралних подручја и комплексност одрживог развоја. Други дио рада је резервисао за анализу регионалне политике и стратешких докумената из ове области на нивоу Републике Српске, а у трећем дијелу даје приједлог мјера, заснованих на принципима регионалне политике ЕУ, за превазилажење крупних проблема у развоју Републике Српске. Назначује да примјеном ОЕCD методологије делимитације руралних подручја у Републици Српској, само 4 општине излазе из оквира руралних (Бања Лука, Бијељина, Источна Илиџа и Источно Ново Сарајево) и констатује да је укупна површина ових простора 8,1% територије на којој живи 24,2% становништва Републике Српске.

-Мутабџија 2012: Г. Мутабџија, За и против студијског програма Географија на Универзитету у Источном Сарајеву, *Проблемима и изазови савремене географске науке и наставе*, Београд: Географски факултет, 115-120.

Аутор констатује у уводу да је питање студијског програма Географија, а који се изводи на Филозофском факултету Универзитета у Источном Сарајеву, проблематизовано је на 3. конгресу српских географа. Он покушава аргументовано анализирати овај студијски програм у свијетлу одређених недостатака, али и добрих страна. С амбицијом да се на основу релевантних показатеља сагледа оправданост постојања овог студијског програма, указао је на значај Универзитета у Источном Сарајеву и његове основне функције-задржавање становништва у типичном брдско-планинском простору. Из приказа општих географских показатеља о простору са којег долазе студенти географије, њихов број и процентуално учешће у укупном броју студената географије у РС, запослености-незапослености географа по мезорегијама РС током 2010. г., па је на основу модела *De Rubertis* (продуктивност, образовање, истраживање, међународне везе) понудио егзактанодговор о оправданости овог СП.

-Мутабџија 2012: Г. Мутабџија, Туристички производ Јахорине у контексту регионалног концепта развоја, *Људски ресурси у туризму*, Јахорина: Универзитет у Источном Сарајеву, 513-522.

У овом раду аутор анализира специфични туристички производ Јахорине у контексту регионалног концепта развоја. То подразумјева осврт на значај „регионалних наука“ у анализи и промоцији туристичких кретања те анализу укупних туристичких кретања у Републици Српској и учешћем броја туристичких долазака и ноћења у планинским центрима (Јахорина) током периода 2009-2011. Анализирао је и дистрибуцију броја долазака и ноћења туриста по зимским мјесецима. Ради значаја туризма, анализирао је демографску основу и општи регионални оквир за развој привреде унутар ове регије. Полазне хипотезе његовог рада представљају ставови да је Јахорина доминантно зимски туристички центар и да у структури њених гостију доминирају страни туристи. Ове хипотезе је тестирао кроз анализу статистичких показатеља о туристичким кретањима на нивоу Републике Српске и Јахорине у периоду 2009-11.

-Мутабџија 2012: Г. Мутабџија, Демографске карактеристике Источносарајевско -зворничке регије, *Демографска стварност Републике Српске 1992-2012*, Бања Лука: Географско друштво Републике Српске, Посебна издања, књ. 30, 127-137.

У овом раду аутор је анализирао најосјетљивији сегмент демографског развоја Републике Српске, а то је централни дио брдско-планинског простора у њеном источном дијелу. Он то види као резултат укупног броја, размјештаја, густине и природног кретања становништва. Уочава да географски простор који обједињује три различите географске цјелине: Сарајевско-романијску регију, Горње Подриње и Бирач, а које су у регионалногеографском погледу сматране јединственом нодално-функционалном регијом, представља типски образац комплексности природногеографске основе и сложених друштвеногеографских процеса који у регионалногеографском погледу представљају регију са веома израженим негативним демографским и просторно-функцијским обиљежјима.

-Мутабџија 2012: Г. Мутабџија, Шумски пожари и угроженост терена Републике Српске, Радови, 14-2, Филозофски факултет, Пале, 481-491.

Аутор анализирана два приступа у оцјени угрожености терена Републике Српске од пожара, тј. покушај предвиђања настанка и развоја пожара на њеној територији. Први приступ представља као регионалногеографски, заснован на интеракцији природногеографских фактора који могу условити појаву и развој пожара на тлу Републике Српске, а у оквиру којег највећи значај имају климатски и биогеографски фактори. Методом бодовања појединих фактора који могу условити настанак пожара, он идентификује подручја као потенцијално угрожена од настанка пожара на тлу Републике Српске. Други приступ је за њега егзактнији јер се заснива на примјени широко прихваћених метода за израчунавање индекса метеоролошке опасности од настанка пожара, а у основи сваког од њих се налазе подаци о влажности и структури горивног материјала (вегетација) и детаљних микроклиматских показатеља за различите терене. У закључку је дао анализу опожарених површина током 2011.г., њихов интензитет, карактеристике и опште назнаке превенције и предиктабилности будућих појава.

-Мутабџија 2013: Г. Мутабџија, Republic of Srpska: Socio-Geographic Challenges, Scientific Annals of „Alexandru Ioan Cuza” University of Iasi, Volume LIX, no.1, s. II c, Geography series 2013 ISSN 1223-5334 (printed version)

Кроз овај рад, аутор представља могуће друштвеногеографске изазове и рјешења имплементације NUTS стандарда. Наглашава да Република Српска има амбицију да буде дио уређеног европског простора и да уреди територијалну организацију у складу са критеријумима ЕУ. Наглашава неке од највећих географских проблема у домену становништва и структуре привреде, а која пружа могућност лакшег процеса регионализације. На основу приказа основних економскиогеографских показатеља о РС и стандардима EU за издвајање NUTS, он даје периказ могуће региоанлизације на нивоу NUTS 3.

1. **Образовна дјелатност кандидата**

1. Образовна дјелатност прије последњег избора

-Као виши асистент, изводио је вјежбе из предмета:

Картографија,

Политичка географија,

Економска географија,

Регионална географија Европе,

Географија становништва,

Регионална географија ваневропских конинената,

Историјска географија,

Географија сусједних земаља

2. Образовна дјелатност послије посљедњег избора

-Одговорни наставник за предмете:

Географија БиХ/РС,

Регионална географија сусједних земаља,

Регионална географија Европе,

Регионална географија ваневропских конинената,

Политичка географија,

Географска и туристичка регионализација

Географски основи просторног планирања,

Планирање и методе регионалног развоја.

-Био је члан комисије за одбрану докторског рада Кујунџић, С. (2011): Географски простор И. Сарајева-проблем отпада и његов утицај на животну средину“

1. **Стручна дјелатност кандидата**

1. Стручна дјелатност прије последњег избора

-Главни и одговорник уредник часописа Глас интелектуалца, Српско Сарајево 1999-2001.

-Мутабџија, Г. (2000): Развој становништва Српског Сарајева у функцији очувања српске духовности*,* Српски интелектуални форум, специјално издање бр. 3, Српско Сарајево

-Рад у тимовима за израду секторских стратегија:

-Самарџија, Д., Мутабџија, Г. и др. (2000): Привреда Сарајевско- романијске регије и горњег Подриња, Српско Сарајево: Привредна комора регије,

-Петронић, С., Мутабџија, Г. и др. (2005): Стручне основе за проглашење Јахорине заштићеним подручјем, Завод за заштиту културе, природе и природних ријеткости Републике Српске, Бања Лука

-Рагуж, Е., Мутабџија, Г. и др. (2007): Гашење пожара отворених подручја ФБиХ коришћењем ваздухопловних снага: Федерална управа Цивилне заштите, Сарајево.

-Шеф тима за израду Стратегије развоја ваздухопловно-метеорлошке службе у БиХ

-Евалуација метеоролошке опреме *Telvent* Кулемборг-Амстердам

-Конфигурацијски менаџер у пројектном тиму за израду Центра обласне контроле летења у БиХ (*Configuration manager PT/ATM BiH)*

*-*Дефинисање пројектних задатака, *Rohde&Schwarz,* Беч 2008.

-Учешће на међународним конгресима, конференцијама и стручним скуповима као представник БиХ за ваздухопловну метеорологију:

-Конгрес Свјетске метеоролошке организације (*WMO*), Женева 2003.

-Билатерални састанак *AND* тимова, Букурешт 2004.

-*ICAO* конференција о ваздухопловној метеорологији, Женева 2006.

-Технчка конференција Свјетске метеоролошке организације, Женева 2006.

-Годишња конференција представника националних ваздухопловно- метеоролошких служби (*ICAO/EANPG METG*), Париз 2003-2008.

-Конференција Свјетске метеоролошке организације, Мадрид 2007.

-Учешће на различитим програмима образовања у области ваздухопловне метеорологије:

-Трошкови метеоролошке службе (*Met Cost Recovery*), Москва 2003.

-Метеоролошки кодови (*GRIB, BUFR*), Бракнел, УК 2003.

-Ваздухопловна метеорологија, Ексетер, УК 2004.

-Ваздухопловна метеорологија, Хонг Конг 2005.

-Видљивост дуж ПСС (*RVR*), Москва 2006.

-Климатске промјене, Тангер, Мароко 2007.

-Конференција *WMO,* Букурешт 2007.

-Ваздухопловно-метеролошке базе (*WXCM*), Брисел 2007.

-Учешће на различитим програмима обуке из домена ваздухопловне навигације:

-Метеоролошка опрема, Мастрихт 2004.

-Ефикасност рада ваздухопловно-метеороолошких служби, Брисел 2004.

-Пренос метеоролошких информација (*AMDAR*), Будимпешта 2004.

-*IANS* Луксембург, различити курсеви у периоду 2005-2008.

-Подршка Мет службе навигацији (*MET support to ATM*), Брисел 2008.

-Као стручни савјетник у *BHDCA*/Савјет министара:

-Информатича обука *ECDL*, Сарајево 2006.

-Обука државних службеника, Атина 2009.

2. Стручна дјелатност пoслије последњег избора

-Шеф катедре за географију 2009-12.

-Акредитација СП Туристичка географија, 2009.

-Иновирање НПП за студијске програме I циклуса:

Настава географије, 2010

Туристичка географија, 2010.

-Иновирање НПП за студијске програме II циклуса:

Настава географије, 2010

Туристичка географија, 2010.

-Организација и руковођење теренским наставама

„Херцеговина-Црна Гора“ 2010.

„Грчка“ 2010.

„Пет држава централне Европе“, 2011.

-Иницијатива за расписивање конкурса и пријем једног асистента

-Техничко опремање кабинета (пројектори, карте, рачунари)

-Продекан за научно-истраживачки рад 2012-13.

-*E-cris* и *ERIH* база

-Процес самоевалуације и акредитација студијских програма

-*CEEPUS* програм

*-*Рад на организацији постојећих активности Филозофског факултета и УИС

Научни скуп поводом Дана факултета

Члан Редакције часописа „Радови“

Члан Организационог одбора „Јахорински пословни дани 2013“

-Учешће у тиму за израду студије:

-Мутабџија, Г. (2009): Историјско-демографске основе настанка Српског Сарајева, Увод за студију оправданости изградње спомен капеле погинулим борцима ВРС у И. Илиџи, Министарство рада и борачко-инвалидске заштите РС

-Учешће на међународним просторно-планерским конференцијама:

-Мutabdzija, G. (2011): Republic of Srpska in the process of the NUTS standardization, Conference „Cohesion Policy: What Future For Cohesion Policy? An Academic Policy Debate, DG Regio - Government of Slovenia-RSA, Bled.

-Учешће на међународним конференцијама као министар просвјете и културе -Конференција европских министара образовања "*Governance and Quality of Education*", Савјет Европе, Хелсинки 2013.

-„Дијалог на Балкану“, програм Нансен центра, Лилехамер-Осло 2013.

-Конференција европских министара образовања, Торино 2013.

-Отварање ликовног павиљона БиХ на „55th *Venice Biennale*“, Венеција 2013.

-*Policy leader's forum „Western Balkan*“, *ETF,*  Салцбург 2013.

-Конференција европских министара, Савјет Европе, Београд 2013.

-*„Education- equity now*“, *UNICEF,* Истанбул 2013.

-Отварање смотре српског фолклора СР Њемачке у Штутгарту и учешће на форуму *Еurope Weg* „ЕУ изазови на Балкану” *Dobel-Schvartzwald*, 2014.

-Проучавање холокауста, Јерусалем 2014.

-Министарски састанак „*Western Balkans Platform on Education and Training*“, Европска комисија, Брисел 2014.

-Министарски састанак 16+1 „*Educational Debate China-CEE country*“, Пекинг-Тиенђин 2014.

-*ETF* „*FRAME Validation Event-Western Balkans*“, Тирана 2014.

-Инклузија Рома у европским државама, Савјет Европе, Рим 2014.

**6. Резултат интервјуа са кандидатима**

На основу интервјуа обављеног 08. 07. 2016. Комисија констатује да кандидат посједује научне, стручне и педагошке квалификације.

**7. Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС број: 73/10)**

Сходно чл. 93 Закона, није било потребно одржати предавање.

**III ЗАКЉУЧНО МИШЉЕЊЕ**

Сагледавајући биографију и библиографију радова кандидата, Комисија предлаже да Вијеће Филозофског факултета у Палама изабере доц. др Горана Мутабаџију у звање ванредног професора за ужу научну област регионална географија.

Чланови Комисије:

1. др Дејан Шабић, редовни професор, Регионална географија, Универзитет у Београду, Географски факултет, Београд
2. др Миленко Живковић, ванредни професор, Регионална географија, Универзитет у Бањој Луци, Природно-математички факултет, Бања Лука.
3. др Горан Јовић, редовни профсор, Туристичка географија, Универзитет Источно Сарајево, Филозофски факултет, Пале.

**IV ИЗДВОЈЕНО ЗАКЉУЧНО МИШЉЕЊЕ**

(Образложење члан(ов)а Комисије о разлозима издвајања закључног мишљења, са приједлогом једног кандидата за избор и назнаком за које звање се предлаже.)

Источно Сарајево:\_\_\_\_\_\_\_\_\_\_\_ Члан(ови) Комисије:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_